Jersey (Jerriais: Jèrri) iku siji dependensi makutha Britania Raya kang duwé status bailiwick (sajinis laladan kakuwasan) ing lepas pasisir Normandia, Perancis. Saliyané Pulo Jersey, bailiwick iki uga dumadi saka pulo ora ana kang ndunungi Minquiers lan Ecrehous. Jersey, bebarengan karo Bailiwick Guernsey, dadi Kapuloan Channel. Britania Raya nduwé tanggungjawab tumrap pertahanan pulo-pulo iki. Nanging Jersey dudu péranganing teritorial Britania utawa Uni Éropah, nanging kepemilikan kapisah the Crown.

Sajarah 
Jersey dianeksasi déning William Longsword, pemimpin Duchy Normandia, taun 933. Katurunané, William si Penakluk, nguwasani Inggris ing taun 1066 kang ngakibatké Duchy Normandia lan karajan Inggris kabawah sajeroning siji wangun papréntahan monarki. Raja Yohanes kélangan kabè wewengkoné ing Normandia dharatan taun 1204 marang Raja Perancis, nanging tetep nguasani Kapuloan Kanal kang wiwit wektu iku duwé status papréntahan sendiri.

Jersey diduduki déning Nazi Jerman saka 1 Mèi 1940 nganti 9 Mèi 1945 samangsa Perang Dunia II.

Géografi 
Jembar Pulo Jersey yaiku 118,2 km² kang dumunung ing Selat Inggris, watara 22,5 km saka Ujung Cotentin ing Normandia, Perancis. Pulo iki minangka pulo kang gedhé dhéwé lan paling kidul ing Kapuloan Channel.

Ékonomi 
Ékonomi Jersey gumantung marang layanan finansial, pariwisata, internet lan tetanèn. Pajak pertambahan aji (PPN) ora ana ing pulo iki, saéngga rega barang méwah kerep luwih murah tinimbang ing Inggris. Tanggal 13 Mèi 2005, parlemen Jersey nyetujoni diberlakukannya pajak barang lan jasa kapétung wiwit taun 2008.

Produk pertanian paling akèh yaiku kenthang lan susu.

Dhémografi 
Watara 50% populasi Jersey dudu kang ndunungi pribumi. 30% populasi kakonsentrasi ing Saint Helier, siji-sijiné kutha ing Jersey. Saka 88.000 kang ndunungi, 40%-né katurunan Jersey/Norman lan 40% liyané katurunan Britania. Golongan minoritas gedhé dhéwé yaiku wong Britania, Portugal (mligi wong Madeira), Irlandia lan Polen. Komunitas Perancis uga ana ing kana.

Sapérangan gedhé kang ndunungi asli Jersey nganggep dhiriné warga Britania lan ngregani gayutan mirunggan antara Makuthta Britania lan Jersey.

Pranala njaba 
 Situs resmi
 Situs pariwisata 
 AboutJersey.net
 BBC Jersey
 Jersey.Typepad.com
 Peta Jersey

Dhépèndhensi ing Éropah
Kapuloan Kanal